П Р Е Д В А Р И Т Е Л Е Н    Д О Г О В О Р

ЗА УЧРЕДЯВАНЕ НА ПРАВО НА СТРОЕЖ СРЕЩУ ЗАДЪЛЖЕНИЕ ЗА ПОСТРОЯВАНЕ НА ЖИЛИЩНА СГРАДА

Днес, ___ ___ 20…. г., в град София, между страните:

1.1.…………...............................................................................................................................
1.2................................................................................................................................................
1.3................................................................................................................................................
1.4……………………………………………………………………………………………, наричани по-долу за краткост СОБСТВЕНИЦИ – УЧРЕДИТЕЛИ, от една страна
и
2. ................................................................................................................................, от друга страна, наричано по-долу за краткост СТРОИТЕЛ - ПРИЕМАТЕЛ

СЕ СКЛЮЧИ ТОЗИ ПРЕДВАРИТЕЛЕН ДОГОВОР ПРИ СЛЕДНИТЕ УСЛОВИЯ:

І. ПРЕДМЕТ НА ДОГОВОРА

Чл. 1. С подписването на този предварителен договор, СОБСТВЕНИЦИТЕ се задължават да учредят на СТРОИТЕЛЯ право на строеж върху следния свой собствен недвижим имот, а именно:
УПИ ..........................................................................................................................................,
срещу задължението на СТРОИТЕЛЯ да извърши, при условията на този договор, инвестиране и изграждане на ЖИЛИЩНА СГРАДА, с разгъната застроена площ, съгласно одобрен от СОБСТВЕНИЦИТЕ инвестиционен проект, като СОБСТВЕНИЦИТЕ ще си запазят правото на строеж върху определени Обекти от сградата, в размер на ……. % (………………………..процента) от постигнатото РЗП, които ще получат от СТРОИТЕЛЯ безвъзмездно и във вид, съгласно условията на договора.
Чл. 2. (1) СОБСТВЕНИЦИТЕ се задължават да учредят в предвидената от закона нотариална форма в полза на СТРОИТЕЛЯ право на строеж, съгласно чл. 1. и съгласно условията на този договор в срок от 8 (осем) дни след представяне от страна на СТРОИТЕЛЯ на изработен идеен архитектурен проект и направен избор от СОБСТВЕНИЦИТЕ на обектите, за които ще си запазят правото на строеж, при условията на чл. 3, ал. 5 от настоящия договор.
(2) След осъществяване на учреденото право на строеж СТРОИТЕЛЯТ става собственик на ВСИЧКИ ОБЕКТИ от ЖИЛИЩНАТА СГРАДА, С ИЗКЛЮЧЕНИЕ НА ОБЕКТИТЕ, върху които СОБСТВЕНИЦИТЕ ще си запазят правото на строеж.

II. ПРАВА И ЗАДЪЛЖЕНИЯ НА СОБСТВЕНИЦИТЕ

Чл. 3. (1) СОБСТВЕНИЦИТЕ учредяват правото на строеж върху имота, подробно описан в чл. 1., съгласно условията на този договор и с подписването на същия декларират, че притежават в пълен обем правото на собственост върху имота, предмет на договора, че имотът не е обременен с вещни тежести (ипотеки, възбрани и др.); че върху него не са учредени вещни права в полза на трети лица; че за този имот няма вписани искови молби, че няма висящи съдебни спорове и изпълнителни дела; че не е предмет на обезпечителни производства; че същият не е предмет на реституционни претенции, че същият е с уредени регулационни сметки, че за същия имот няма сключен договор за наем, както и договор за съвместна дейност, че няма друг сключен предварителен договор за учредяване право на строеж по отношение на същият имот и няма пречки за извършване на сделката под формата на нотариален акт, в уговорения в чл. 2. (1)срок и обем съгласно чл. 1.
(2) СОБСТВЕНИЦИТЕ се задължават да гарантират и осигурят липсата на тежести и претенции по смисъла на чл. 3. (1) през целия период до прехвърлянето на идеални части от правото на собственост на Строителя или на посочени от него лица, съгласно чл. 4., върху имота, описан в чл. 1.
(3) СОБСТВЕНИЦИТЕ удостоверяват, че имотът не е ипотекиран и че няма други собственици, освен тях.
(4) СОБСТВЕНИЦИТЕ се задължават да предоставят на СТРОИТЕЛЯ декларация, че сметките за всички открити за имота партиди – във ВиК, Енерго разпределение, както и такса смет, дължима към Общината, ще бъдат разплатени към датата на учредяване на право на строеж.
(5) СОБСТВЕНИЦИТЕ се задължават в срок до 10 (десет) работни дни от предоставяне от страна на СТРОИТЕЛЯ на идеен архитектурен проект да информират СТРОИТЕЛЯ за всички свои възражения и/или забележки по така представените проекти, както и да направят окончателен избор на обекти и съставяне и подписване на разпределителен протокол, с който ще се индивидуализират самостоятелните обекти и съответните им прилежащи идеални части от общите части на сградата, които ще станат тяхна собственост. В случай, че СОБСТВЕНИЦИТЕ не информират писмено СТРОИТЕЛЯ за наличието на каквито и да е възражения и/или забележки по представените проекти и не направят окончателен избор на обектите представляващи обезщетение, то проектите ще се считат за одобрени без забележки, а СТРОИТЕЛЯТ има право да определи, обектите представляващи обезщетение, в размера договорен по правилата на настоящия договор.
Чл. 4. СОБСТВЕНИЦИТЕ декларират, че при учредяването на правото на строеж с нотариален акт, ще дадат своето съгласие на основание чл. 66 и чл. 33 от ЗС СТРОИТЕЛЯТ да продава собствените си недвижими имоти в строящата се сграда, заедно с прилежащите им идеални части от урегулирания поземлен имот, в който същата е изградена, включително на етап право на строеж.
[bookmark: _GoBack]Чл. 5. СОБСТВЕНИЦИТЕ се задължават в седем дневен срок от заверката на Протокол 2 /откриване на строителна площадка/, да прехвърлят в полза на СТРОИТЕЛЯ или на посочени от него лица, идеални части от правото на собственост върху имота подробно описан в пункт І, припадащи се към обектите, върху които СТРОИТЕЛЯ има учредено право на строеж. Разноските и таксите по прехвърлянето са за сметка на СТРОИТЕЛЯ.
Чл.6. (1) СОБСТВЕНИЦИТЕ се задължават, при изпълнение на обема СМР /подробно описани в чл. 10. (1)/ за обектите, върху които ще си запазят правото на строеж, да подпишат Приемо-предавателен протокол, чрез който се предава и приема изпълнението, както и да оказват пълно и своевременно съдействие на последния при издаване на разрешението за ползване.
(2) СОБСТВЕНИЦИТЕ се задължават до изтичане на нормативно определените гаранционни срокове да осигуряват свободен достъп до собствените си обекти, когато това е необходимо за обслужване и извършване на строително-монтажни дейности на обекти и общи части от сградата.
Чл. 7.(1) СОБСТВЕНИЦИТЕ нямат право да изискват промяна на предназначението на обособените обекти, върху които са си запазили право на строеж, на външната фасада, вертикалните щрангове, конструкция, общите части, цветови решения и други, които засягат предвижданията по архитектурния проект и инфраструктурата на имота, включително в срок от пет години след издаване на Разрешение за ползване на сградата. 
(2) СОБСТВЕНИЦИТЕ имат право и задължение да контролират строителството и изпълнението за обектите, върху които си запазват правото на строеж, без с това да създават затруднения в организацията на строителния процес.
Чл. 8. С подписване на настоящия договор СОБСТВЕНИЦИТЕ упълномощават СТРОИТЕЛЯ да извършва от тяхно име следните действия: да ги представлява пред всички физически и юридически лица на територията на страната, общинска и областна администрация, всички нива на Служби: Пожарна и аварийна безопасност, АГКК, РЗИ, ИДТН, НАГ, СД ПБЗН, Общинска служба „Организация и безопасност на движението”, КАТ, ДНСК, “Електроразпределение” АД, “ЕЛЕКТРОХОЛД БЪЛГАРИЯ” АД, „Електроразпределителни мрежи запад“ АД, „Софийска вода” АД, “ВиК” ЕАД, “БТК” АД, “Топлофикация” ЕАД, Общинска служба “Улично осветление”, Общинска служба “Зелени системи” и други, като подписва, подава и получава всички необходими молби, бланки, декларации, заявления, договори за присъединяване и други; да ги представлява в качеството им на възложители по смисъла на чл. 161 от ЗУТ, като извършва всички изброени в посочената разпоредба действия от името на СОБСТВЕНИЦИТЕ; да изготвя проекти за промяна на ПУП и КККР, да започва и води процедури за промяна на ПУП и КККР, по уреждане сметки по регулация и др., съгласно действащото законодателство, да води процедури по нанасяне на имоти и/или самостоятелни обекти в кадастралната карта и кадастралните регистри на недвижими имоти, процедури по отстраняване на грешки в КККР, както и да извършва всякакви други процедури, свързани с КККР, и да заявява и получава всякакви услуги, предоставяни от АГКК; да подава молби в случаите на внасянето за съгласуване, получаването на всякакви разрешения, участието в работни групи и експертни съвети, относно всякаква проектна документация и свързаните с нея процедури, да иска и получава от тяхно име и за тяхна сметка необходимите документи, визи, скици, данъчни оценки, строителни книжа по смисъла на ЗУТ, удостоверения и др. относно посочения по-горе недвижим имот; да внася за съгласуване, да получава всякакви разрешения, да участва в работни групи и експертни съвети, относно всякаква проектна документация, свързана с изграждане в гореописаните недвижими имоти на проектираните обекти и допълнителни съоръжения към тях и свързаните с това процедури, включително и процедиране и издаване на строително разрешение; да ги представлява пред: „Дирекция национален строителен контрол”, „Регионална дирекция национален строителен контрол” – Югозападен район, Регионален отдел „Национален строителен контрол” – София, Дирекция „Общински строителен контрол” към Направление „Архитектура и градоустройство”, Столична община и общинската администрация, специализираните съгласувателни и контролни органи, експлоатационни дружества и доставчици на услуги, юридически и физически лица, участници в процедурата по въвеждане в експлоатация на предвидената за изграждане жилищна сграда, както и съоръженията и външните връзки; както и да подписва необходимите договори, протоколи и актове по смисъла на ЗУТ и Наредба № 3 от 2003г. на МРРБ и да получи същите; да подписва от тяхно име декларации по чл. 154, ал. 5 от ЗУТ, касаещи промени в архитектурните разработки на сградата; да сключва договори за присъединяване към мрежи на техническата инфраструктура и договори за изкупуване на съоръжения със следните неизчерпателно изброени експлоатационни дружества, а именно: електрификационни, газификационни, топлофикационни, водоснабдителни, “ЕЛЕКТРОХОЛД БЪЛГАРИЯ” АД, „Електроразпределителни мрежи запад“ АД, „София газ” ЕАД, „Овергаз” АД, „Софийска вода” АД, „ВиК” ЕАД, „БТК” АД, „Топлофикация София” АД, Общинска служба „Улично осветление”, Общинска служба „Зелени системи” и други, включително и договори за учредяване право на преминаване и на прокарване на мрежи на техническата инфраструктура през имота, по смисъла на ЗУТ, като има право от тяхно име да сключва и да подписва договорите. Упълномощеното лице има право да преупълномощава трети лица с правата по настоящото пълномощно.


ІII. ПРАВА И ЗАДЪЛЖЕНИЯ НА СТРОИТЕЛЯ

Чл. 9. (1) СТРОИТЕЛЯТ се задължава, срещу изпълнението на поетото задължение по чл. 2. (1), да инвестира и изгради за своя сметка обектите, върху които СОБСТВЕНИЦИТЕ ще си запазят правото на строеж върху изброените части в чл. 2 и им предадe същите в договорените срокове, качество и степен на завършеност, с действащи и оборудвани системи в съответствие с работната документация.
(2) СТРОИТЕЛЯТ поема за своя сметка разходите за авторски, технически, инвеститорски контрол, независим строителен надзор, издаването на строително разрешение и всички останали актове, съпътстващи строителството и издаването на разрешение за ползване за сградата.
(3) СТРОИТЕЛЯТ поема за своя сметка таксите и разноските, свързани с учредяването в негова полза на правото на строеж.
Чл. 10. (1) Строителството на обектите, върху които СОБСТВЕНИЦИТЕ ще си запазят правото на строеж обхваща изпълнението на следните видове СМР:
т. 1. Апартаменти
а) ахитектурна част:
- Под: циментова замазка.
Стени и тавани: турбозол.
Дограма: Входна врата – блиндирана; Врата към тераса външна – пластмасова със стъклопакет.
б) конструктивна част:
- Стоманобетонова конструкция. Състои се от Ст. Б. Плочи, Ст. Б. Колони.
- Фундамент от монолитен стоманобетон.
- Зидария: вътрешни стени тухла, външни стени тухла.
в) ел. инсталация:
- Изпълнена осветителна, силова и слаботокова инсталации, съобразно изискуемите се мощности.
- Монтирано апартаментно ел. табло.
- Монтирани ел. ключове, ел. контакти, изводи за осветителни тела с фасонка.
- Изпълнена звънчева система;
- Изпълнена ел. инсталация.
г) В и К:
- Водопроводна инсталация – на тапи изпълнена с ПП тръби.
- Монтиран водомер за студена и топла вода.
- Канализационна инсталация, изпълнена с ПВЦ тръби.
д) О В:
- Вентилацията в баните и тоалетните – изпълнена с ПВЦ тръби.
т. 2. Общи части от сградата и инфраструктура:
- стълбищна клетка с гранитогрес.
- изпълнена ел. инсталация за захранване на осветление и силови инсталации с принадлежащите към нея електромер, ел. ключове, и осветителни тела, съобразно проекта.
- изпълнена обща водопроводна инсталация с полиетиленови тръби и монтиран общ водомер с изискващите се по проект принадлежности към него.
- дограма: външна – пластмасова със стъклопакет; входна врата с монтирана заключваща система.
- покрив – топлоизолиран.
- вътрешни стени – измазани, гипсова шпакловка или турбозол.
- доставка и монтаж на пощенски кутии.
- ограда на дворното място.
- инфраструктура на дворното място ще бъде определена и изпълнена съгласно отделен архитектурен проект.
- монтирано градинско осветлениe, съгласно одобрените проекти.
Горепосочените работи включват изцяло завършени общи части на сградата и външни комуникации.
Чл. 11. (1) Изпълнението за обектите, върху които СОБСТВЕНИЦИТЕ ще си запазят правото на строеж, не включва доставка и монтаж от СТРОИТЕЛЯ на душкабини, вани, плотове, шкафове, ел. котле и бойлер, кухненско обзавеждане, гардероби и дрешници, климатици, сауни, басейни, нестандартни врати (хармоники, плъзгащи, изцяло стъклени, бронирани) камини, подово отопление, барбекю, жалузи или решетки по прозорци и врати, вити стълби, навеси, тенти, всякакви дървени настилки, стъпала или ламперии, специални архитектурни детайли и др. луксозни аксесоари и решения. Строителният проект не включва интериорни разработки.
(2) При допълнителна уговорка СТРОИТЕЛЯТ може да извърши за сметка на СОБСТВЕНИЦИТЕ монтаж на доставено битово и техническо оборудване.
(3) СТРОИТЕЛЯТ не отговаря за дефекти и недостатъци, дължащи се на доставени от СОБСТВЕНИЦИТЕ СМР или материали, както и за виновно причинени вреди от тях на трети добросъвестни лица (например: обекти под и до тези на СОБСТВЕНИЦИТЕ).
Чл. 12 СТРОИТЕЛЯТ се задължава да отстрани за своя сметка всички дефекти или некачествено изпълнени от него работи, констатирани по време на строителството и получаване на разрешението за ползване на сградата, както и такива, възникнали по негова вина по време на законовите гаранционни срокове, за които, СОБСТВЕНИЦИТЕ се задължават писмено да уведомят същия в срок до 10 (десет) дни от констатирането им. 

IV. СРОКОВЕ И ОТГОВОРНОСТИ

Чл. 13 (1) Страните договарят строителния период (срокът за извършване на договореното строителство) на 28 (двадесет и осем) месеца.
(2) Строителният период започва да тече от датата на заверяване на Протокол № 2 и 3 от Наредба № 3 от 31.07.2003 г. на МРРБ и приключва със съставяне на Протокол – образец № 15.
(3) Строителния период не включва забавяне (спиране на строителството), поради: непреодолима сила или обща забрана от държавни органи респ. общински органи и други компетентни инстанции, спираща строителните работи, вещноправни или облигационни спорове относно дворното място, оспорване на строителството от трети лица.
(4) СТРОИТЕЛЯТ в шест месечен срок от съставянето на “Акт за установяване годността за приемане на строежа” (Акт образец 15), ще направи необходимите постъпки пред компетентните инстанции за издаване на разрешението за ползване на сградата. В този период могат да се изпълняват довършителните СМР и завършване инфраструктурата на имота. СТРОИТЕЛЯТ не носи отговорност за забавяне въвеждането на сградата в експлоатация в случаите на недобросъвестно поведение на СОБСТВЕНИЦИТЕ и неоснователен отказ от същите за съставяне на необходимите актове и протоколи и/или приемане на изпълнението.
Чл. 14. СОБСТВЕНИЦИТЕ имат право след изтичане на срока на строителство по Чл 13. (1) да изискат от СТРОИТЕЛЯ неустойка за забава по 0,1 % на ден от стойността на незавършените СМР, но не повече от 10 % от стойността на незавършените СМР в забава.

V. ДОПЪЛНИТЕЛНИ УСЛОВИЯ

Чл. 15. (1) С подписването на този договор СОБСТВЕНИЦИТЕ упълномощават СТРОИТЕЛЯ да ги представлява пред трети лица във всички случаи на изпълнение на този договор.
(2) Страните се задължават да си сътрудничат, да действат добронамерено и добросъвестно, за да постигнат ефективно изпълнение на строежа в кратки срокове.
(3) Страните се задължават при възникване на спорове помежду им, да направят всичко зависещо от тях за разрешаването им по извънсъдебен ред – чрез обсъждане и взаимни отстъпки. При невъзможност за извънсъдебно разрешаване на правния спор, страните отнасят същият за разрешаване от компетентния съд.
(4) За изрично неуредените с този договор въпроси се прилагат действащите в страната нормативни актове.
(5) Този договор е предварителен по смисъла на чл.19 от ЗЗД.
(6) Всяко задължение на страна по този договор е съответно право на другата страна.
(7) Всички предвидени в настоящия договор плащания на неустойки се дължат без допълнителна покана от деня на падежа, респективно неизпълнението на съответното задължение по договора.
Чл. 16. (1) Обявените в настоящия договор адреси на страните представляват и адреси за кореспонденция между тях във връзка с възникналите въпроси по настоящия договор, като при промяна на адреса на някоя от страните, същата се задължава предварително или незабавно след промяната да уведоми другата страна. Ако не изпълни това си задължение, писмените уведомления до посочения в договора адрес се считат за връчени.
(2) Във връзка с изпълнението на настоящия договор, страните определят следните електронни пощи за кореспонденция между тях във връзка с възникналите въпроси по настоящия договор:
За Собствениците – учредители: 
За Строителя – приемател: g.shopov@tobo-bg.com; 
(3) С посочването на електронни адреси (електронна поща) страните се съгласяват, че кореспонденцията между тях може да бъде осъществявана и по електронен път, на електронен адрес (електронна поща), като изпратените съобщения се считат за връчени на другата страна с постъпването им в посочената информационна система.

Този договор се състави и подписа в .............. еднообразни екземпляра, по един за всяка от страните.

СОБСТВЕНИЦИ:

ЗА СТРОИТЕЛЯ: .....................................................................................................................

